خالید نەقشبەندی

خالید نەقشبەندی لە ساڵی  ١٩١٥ لە گوندی بامەڕنێ لەدایکبووە و لە ساڵی  ١٩٦١ کۆچی دوایی کردووە) سیاسەتمەدارێکی کوردی باشووری کوردستان بووە.
 ژیان 
خالید نەقشبەندی لە گوندی بامەڕنێی سەر بە قەزای دھۆک لەدایکبووە، باوکی ناوی عەبدولغەففار کوڕی عەبدولڕەزاق کوڕی شێخ محەممەد کوڕی شێخ تاھیر نەقشبەندییە، لە بنەڕەتدا خەڵکی گوندی بانیسانن لە دەڤەری ڕێکان.  سەر بە بنەماڵەیەکی ئایینی بوو، کە بەشێکی زۆر لە ئەندامانیان ڕاھێنەری دیار و بەرچاوی ڕێبازی نەقشبەندی بوون. لە ساڵی ١٩٢١ چووەتە قۆناغی سەرەتایی، دواتر لە شاری مووسڵ خوێندنی ناوەندی تەواو کردووە، پاشان لە بەغدا خوێندنی ئامادەیی تەواو کردووە پاشان لە ساڵی ١٩٣٦ لە کۆلێژی سەربازی وەرگیراوە، دواتر لە ساڵی ١٩٤٣ وەرگیراوە لە کۆلێژی ئەرکان، لە ساڵی ١٩٤٦ چووەتە کۆلێژی یاسا.

 ژیانی سیاسی و ئیداریی 
لە ساڵی ١٩٥٢دا خالید دەچێتە سەر کاری ئیداری، کە بووە پارێزگاری قەزای ڕانیە و لە ساڵی ١٩٥٣ دەبێتە پارێزگاری قەزای کۆیە و لە ساڵی ١٩٥٤ بووە پارێزگاری ھەڵەبجە، و لە ساڵی ١٩٥٧ بووە پارێزگاری ھەولێر، دوای بزووتنەوەی تەممووزی ساڵی ١٩٥٨، خالید دەبێتە ئەندامی ئەنجومەنی سەروەری، ئەو ڕۆڵەی تا کۆچی دوایی ھەیبوو تا ڕەشاد عارف سەعید شوێنی گرتەوە.

خالید نەقشبەندی لە ٢٧ی تشرینی دووەمی ١٩٦١ بەھۆی جەڵدەی دڵ کۆچی دوایی کرد، لە مزگەوتی عەبدولقادری گەیلانی نوێژی پرسەی بۆ ئەنجامدرا، کە سەرۆکی پەرلەمان و سەرۆکی حکوومەت و ژمارەیەک وەزیر ئامادەبوون.

 خێزان 
لە ساڵی ١٩٣٨ لەگەڵ زوومورود کچی محەممەد ڕەئوف عەلائەددین نەقشبەندی ھاوسەرگیری دەکات و شەش کوڕی لێ دەبێت کە بریتین لە نزار، غازی، ئیحسان، تەحسین، نەوزاد و خالید، ھەروەھا سێ کچ بە ناوەکانی نەسرین، خالیدە و سۆزان. کوڕەکەی، نزار، عەقید بووە فەرماندەی لیوای ٤٢٠ی پیادە بووە و دوای کەوتنی موحەممەڕە لە ساڵی ١٩٨٣ لە سێدارە دراوە، فەرماندەی یەکەی چەکی کیمیایی نەبووە، وەک لە بیرەوەرییەکانی بەرزان تکریتیدا ھاتووە.

 سەرچاوەکان